Gambit Esports

**Gambit Esports** — расейская кібэрспартовая арґанізацыя, што базуецца ў Маскве. Утвораная ў 2013 годзе.

У СНД з 2016 року існуе даччыная арґанізацыя *Gambit.CIS*, што дэбютавала ў летнім спліце Кантынэнтальнае лігі 2016 і атрымала перамогу ў фінале, абгуляўшы каманду М19.

У студзені 2018 року стала вядома, што арґанізацыю Gambit Esports набыла кампанія МТС.

## [[Counter-Strike: Global Offensive]]
Студзенем 2016 року арґанізацыя *Gambit* падпісвае каманду *HS.GG*, што складалася з трох былых гульцоў *[[HellRaisers]]* Даўрэна «AdreN» Кыстаўбаева, Рустэма «mou» Целепава й Міхаіла «Dosia» Сталярова, а таксама Дзьмітрыя «hooch» Багданава й Яна «wayLander» Рахконэна.

Ужо на першым оф-лайн-турніры «*CIS Minor Championship — Columbus 2016*» Gambit становяцца чэмпіёнамі, тым самым атрымліваючы слот у закрытыя кваліфікацыі на major-турнір, якія яны таксама пасьпяхова праходзяць. На самім «*[[MLG Major Columbus 2016|MLG Columbus 2016]]»* калектыў займае 8—12 месца.

У ліпені 2016 року з асноўнага складу вылучаны Ян «wayLander» Рахконэн, яго замяняе Іван «spaze» Абрэжан.

На *«[[ESL One Cologne 2016]]»* каманда займае 5—8 месца.

У верасьні 2016 року Іван «spaze» Абрэжан пакінуў асноўны склад каманды для ўдзелу ў *«Adrenaline Cyber League LAN finals»*; да каманды далучыўся Эміль «kUcher» Ахундаў. Адразу пасьля сканчэньня турніру аб сваім уходзе з каманды аб’явіў Дзімітры «hooch» Багданаў. А ў сярэдзіне кастрычніка да складу Gambit далучаюцца Абай «HObbit» Хасэнаў ды Даніла «Zeus» Тэсьленка.

На *[[ELEAGUE Major 2017|«ELEAGUE Major 2017»]]* каманда займае 5—8 месца.

На *[[PGL 2017 Krakow Major Championship|«PGL Major Krakow 2017»]]* каманда становіцца чэмпіёнам.

9 жніўня 2017 року Даніла «Zeus» Тэсьленка й трэнэр Міхайла «Kane» Благін пераходзяць у Na’Vi, а 15 жніўня да каманды далучыўся Бекціяр «fitch» Бахытаў. У кастрычніку трэнэрам складу становіцца Андрэй «Andi» Прохараў

Пасьля «*[[ELEAGUE Major: Boston 2018|ELEAGUE Major: Boston 2018»]]* Бекціяр «fitch» Бахытаў пакінуў асноўны склад каманды. На замену быў запрошаны былы гулец Na’Vi ды Flipsid3 Дзяніс «seized» Косьцін, які неўзабаве стаў паўнапраўным чальцом каманды.

27 траўня 2018 року склад каманды пакідае Дзяніс «seized» Косьцін, на яго месца запрошаны гулец каманды Vega Squadron Мікалай «mit» Біцюкоў.

10 чэрвеня 2018 року пасаду трэнэра пакідае Андрэй «Andi» Прохараў. 24 чэрвеня на гэтую пачаду запрошаны былы гулец Flipsid3 Tactics Андрэй «B1ad3» Гарадзенскі, які ўзяты ў арэнду ў амэрыканскае арґанізацыі да канца верасьня 2018 року.

На кваліфікацыях да Faceit Major 2018 каманда займае 8—12 месца і не праходзіць на аснаўную частку падзеі. Адразу пасьля паразы пра свой сыход аб’яўляе Абай «HObbit» Хасэнаў. 19 верасьня 2018 року ён выстаўляецца на трансфэр.

17 кастрычніка 2018 року каманду пакідае Даўрэн «AdreN» Кыстаўбаеў.

На месца апошніх двух прыходзяць Дзьмітры «dimasick» Матвіенка ды Сяргей «Ax1le» Рыхтораў.

Неўзабаве, пасьля няўдалага выступу на StarSeries i-League season 7 Europe Qualifier, у каманду на месца Дзьмітрыя «dimasick» Матвіенкі прыходзіць Уладзіслаў «bondik» Нечыпарчук.
У студзені 2019, каманда ўпершыню з студзеня 2016 року, не трапляе на мажор пасьля правальнага выступу на CIS Minor IEM Katowice 2019, заняўшы 4-е месца.

### Актуальны склад

Трэнэр каманды *(у арэндзе)*:  Андрэй «B1ad3» Гарадзенскі

## [[League of Legends|Ліґа леґендаў]]

### Актуальны склад

Трэнэр каманды:  Ігар «ATRemains» Радкевіч.

## [[Dota 2]]
23 траўня 2017 року арґанізацыя *Gambit* падпісала каманду *Thug Life*. 25 сьнежня 2018 году да каманды далучыліся Fng і Immersion.

### Актуальны склад

## [[FIFA (сэрыя гульняў)|Fifa]]
У красавіку 2017 року арґанізацыя *Gambit* падпісвае кантракт з Андрэем «Timon» Гур’евым.

## Крыніцы

Катэгорыя:Прафэсійныя кібэрспартовыя арганізацыі
Катэгорыя:Каманды League of Legends